Amahil-a yebḍa ɣef sin yixfawen, deg yixef amezwaru nemmeslay-d ɣef tmiḍranin tigejdanin yeɛnan anadi, daɣen newwi-d ɣef tasnawalt d wayen icudden ɣur-s am usuddem, asuddes, timhal n usnulfu amawalen, areṭṭalamezruy-is lesnaf-is tiwsatin-is d ulawi-is, azwel wis sin nebder-d tasnamka tabadut-is d wassaɣen-is isnamkiyen am awway d uttwawi, tamegdawalt, tanmegla, tagetnamka, taynamka, taynisemt, cwiṭ seg kullec...ayen i aɣ d-yeǧǧan ad nzer belli areṭṭal d tanamunt30 iccud ɣer useqdec n wawal neɣ tanfaliyin n temɣiwent tasnilsant31, lameɛna tikwal yettaleɣ s uqader n yilugan n temsisliwt d tesnalɣa, d tseddast n tutlayt uɣur yurez, ihi ɣef leḥsab n tanḍa32-s nettwali ayen yeɛnan areṭṭal deg udlis uffus. Deg yixef wis sin yerzan tasledt, deg tazwara negmer-d seg udlis ufus ammud deg-s azal n 60 n wawalen irettalen, nexdem tasledt tasnamkant I wazal n 56 seg-sen. Nufa-d llan seg tutlayin niden am teɛrabt, d tefransist, daɣn llan seg tantaliyin, syin nessebgen-d lesnaf-nsen, tadra n yal awal , anamek n yal yiwen ama deg usatal neɣ deg yisegzawalen, nessexdem-it deg usatal d acu n wassaɣ asnamkan uɣur yettuɣal, nessuffeɣ-d anaw n ureṭṭal i yettilin s tuget s tutlayt taƐrabt, daɣen ssenf n ureṭal id nufa d uffiɣ.